
Termín konzultácií je možné dohodnúť so školským psychológom osobne alebo prostredníctvom e - mailu.

 Ako a kedy sa môžete obrátiť na školského psychológa?
Žiaci: Môžu školskú psychologičku kontaktovať kedykoľvek počas pracovnej doby prihlásením sa u nej v kancelárii. Ak by žiaci potrebovali kontaktovať školskú psychologičku iným spôsobom, môžu tak urobiť prostredníctvom e-mailu alebo schránky dôvery.
Učitelia: Môžu školskú psychologičku kontaktovať kedykoľvek počas pracovnej doby, prípadne prostredníctvom e-mailu.
Rodičia/zákonný zástupca: 1. kontakt uskutočnia osobne, prostredníctvom triedneho učiteľa alebo prostredníctvom e-mailu.
Nasledujúca spolupráca bude prebiehať podľa dohody.
Individuálna práca s dieťaťom je podmienená písomným súhlasom zákonného zástupcu.

V akej situácii sa obrátiť na školského psychológa?

Rodičia a učitelia
· pri riešení problémov žiakov v správaní a učení,
· pri riešení problémov v sociálnych vzťahoch žiakov v triede,
· pri pomoci deťom integrovaným v triedach s poruchami učenia a správania,
· pri potrebe riešenia zmien v správaní (sebapoškodzovanie, šikanovanie, záškoláctvo, separácia, problémy so stravovaním a pod.) a prežívaní žiakov (smútok, zmeny nálad, strata zmyslu života, depresia, úzkosť, strachy, strata záujmov, tréma, hanba a pod.),
· pri vzniknutej akútnej kríze a realizácii krízovej intervencie v škole, či rodine (úmrtie, rozvod, choroba a pod.), či pri pomoci spracovať traumatickú udalosť,
· pri kooperácii škola a rodina.
Žiaci
· ak ti prekážajú pocity strachu, hanby, trémy pri učení, či vo vzťahoch s kamarátmi,
· ak sa často cítiš smutný, či ak sa ti niečo smutné stalo a chceš sa o tom porozprávať,
· ak ti niekto blízky zomrel alebo vážne ochorel,
· ak sa doma vaši hádajú alebo rozvádzajú,
· ak sa cítiš sám,
· ak máš problém sa ovládať a prepadá ťa hnev, či zlosť,
· ak potrebuješ pomoc s vyriešením nejakých konfliktov a hádok,
· ak potrebuješ zlepšiť vzťahy v triede, s učiteľmi, doma s rodičmi alebo súrodencami,
· ak ti niekto ubližuje v škole, triede, na internete, či sociálnych sieťach, alebo doma v rodine,
· ak máš problémy v láske alebo vo vzťahoch s rovesníkmi,
· ak máš pocit, že tvoj život nemá zmysel,
· ak nevieš, kam by si chcel ísť na školu a kam má tvoj život smerovať,
· ak ti nejde učenie a nedarí sa ti v školskom prospechu ako by si chcel,
· ak sa nevieš sústrediť pri učení, či príprave do školy,
· ak sa chceš porozprávať a nemáš s kým,
· ak máš problém s alkoholom, fajčením, drogami, s jedlom, spánkom, závislosťou na internete,
 mobile, hrách a pod.


Konkrétnou náplňou práce školského psychológa je:
· Psychologické poradenstvo pre žiakov a pedagogických zamestnancov pri riešení výchovných a vzdelávacích problémov s dôrazom na ich duševné zdravie.
· Poznávanie osobnosti žiaka z hľadiska osobnostného, kognitívneho, emocionálneho a sociálneho vývinu.
· Psychologická starostlivosť o žiakov s problémami v učení, žiakov s poruchami správania a pozornosti, o nadaných a talentovaných žiakov.
· Psychologická starostlivosť o žiakov, ktorí sa nachádzajú v krízových životných situáciách.
· Podieľanie sa na výbere žiakov do rôznych foriem špecializovaného vzdelávania a sledovanie ich ďalšieho školského vývinu.
· Psychologické poradenstvo pri profesijnej orientácii, pri voľbe povolania.
· Podieľa sa na výchove k partnerstvu a rodičovstvu a na rozvoji osobnosti a medziľudských vzťahov.
· Sociálno-psychologická práca s triednym kolektívom s cieľom prevencie a eliminácie sociálno-patologických javov.
· Príprava a realizácia terapeutických, preventívnych a reedukačných programov, programov na rozvoj osobnosti a medziľudských vzťahov, besied, prednášok a pod.
· Poradensko-konzultačná pomoc pedagogickým zamestnancom orientovaná na využívanie psychologických poznatkov vo výchovnom a vzdelávacom procese.
· Poradensko-konzultačná pomoc pre rodičov a zákonných zástupcov detí so zameraním na odbornú podporu a na riešenie výchovných-vzdelávacích problémov s dôrazom na duševné zdravie detí.
· Predkladanie návrhov a podnetov na skvalitnenie výchovno-vzdelávacej práce školy.
Etika práce školského psychológa
Pri poskytovaní psychologických služieb žiakom, učiteľom, rodičom, výchovným poradcom, riaditeľovi, či iným pracovníkom, ktorí sa podieľajú na výchove a vzdelávaní, sa školský psychológ riadi etickým kódexom práce psychológa, ako aj etickým kódexom práce školského psychológa.
